section_heading: Benfica
paragraph_text: U ljeto 2003. godine Luisão je došao u Europu potpisavši ugovor u vrijednosti od 890.000 funti za portugalski klub Benficu. Uslijedio je težak period prilagodbe tijekom kojeg je igrao ispod svojih mogućnosti pa je u jednom trenutku čak i razmišljao o povratku u Brazil. Ipak, u svom ligaškom debiju, uspio je postići pogodak u uzbudljivom 3:3 remiju s Belenensesom, 14. rujna 2003. godine. Prvu sezonu okončao je osvajanjem portugalskog kupa, svojom igrom doprinijevši u finalu protiv Porta kojeg je Benfica dobila s 2:1.